Sarkola (Nokia)

Sarkola on kylä ja alue Nokian kaupungin eteläosassa entisen Suoniemen kunnan alueella Sastamalan kunnanrajan tuntumassa. Sarkolan alueeseen kuuluvat Sarkolan kylän lisäksi Suoniemen eteläiset kylät.

Sarkolan ja Vahalahden kylät on määritelty valtakunnallisesti merkittäviksi rakennetuiksi kulttuuriympäristöiksi. Niiden kyläkeskukset edustavat perinteistä suhteellisen tiivistä rakennuskantaa jyrkkien rinteiden juurella. Sarkolan läpi kulkee Valtatie 12, jonka varrella on jyrkkä Sarkolan notko. Notkon pohjalla virtaa Kuloveden Sarkolanlahteen laskeva Lanajoki.

Sarkolan seutu on asutettu jo esihistoriallisella ajalla. Alueelta on löytynyt kivikautisia asuinpaikkoja. Nykyinen kyläkanta on syntynyt varhaiskeskiajalla. Alkujaan Sarkola on kuulunut Karkun pitäjään, josta Suoniemi itsenäistyi 1868. Suoniemi liittyi Nokiaan vuonna 1973.

Lähteet

Aiheesta muualla
Sarkolan kylän sivusto

Suoniemen kylät
Suomen asuinalueet